**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 03-01-2025

 **ΠΡΟΣ: Μ.Μ.Ε. Κω**

**Δήλωση Δημάρχου Κω Θεοδόση Νικηταρά**

**για τον προγραμματισμό Ιανουαρίου 2025 της δημοτικής αρχής**

**Το 2025 είναι μια κρίσιμη χρονιά για το νησί μας, θα πάρουμε σοβαρές αποφάσεις που καθορίζουν την μελλοντική πορεία του.**

**Δρομολογούμε λύσεις σε σημαντικά ζητήματα.**

**Η Κως αναπτύσσεται τουριστικά, συνεχώς τις τελευταίες δεκαετίες.**

**Οφείλουμε να στηρίξουμε την ορθολογική ανάπτυξη του νησιού μας, με στέρεες υποδομές, να διασφαλίσουμε την βιωσιμότητα της οικονομίας και την συνοχή της κοινωνίας μας.**

**Ο Ιανουάριος 2025 βρίσκεται σε αυτή την κατεύθυνση.**

* **Ξεκινάμε με τη Διεθνή Έκθεση Τουρισμού Vakantiebeurs 2025, στην Ουτρέχτη, όπου τις επόμενες ημέρες θα είμαι παρόν, μαζί με αντιπροσωπεία του Δήμου. Η Κως και οι συμπατριώτες μας επιχειρηματίες δηλώνουν δυναμική παρουσία.**
* **Στα μέσα του μήνα, στις 17 Ιανουαρίου, παρουσιάζουμε σε διαβούλευση το Τοπικό Πολεοδομικό Σχέδιο, που καθορίζει τον χωροταξικό σχεδιασμό για το μέλλον του νησιού μας.**
* **Στη συνέχεια, στις 24 Ιανουαρίου, θα παρουσιάσουμε τα πολύ ενδιαφέροντα ευρήματα, της μελέτης που ανέθεσε ο Δήμος μας στο Πανεπιστήμιο Αθηνών, για τη διερεύνηση του γεωθερμικού δυναμικού και την προοπτική εκμετάλλευσης των θερμών πηγών, στην περιοχή Αγίου Φωκά.**

**Παράλληλα, σε συνεργασία με τους Φορείς του νησιού μας, θέτουμε σε ανοιχτό διάλογο δύο πολύ σοβαρά ζητήματα για την τοπική οικονομία:**

* **Το ζήτημα συγκοινωνιακής επάρκειας, και**
* **Τη λειτουργία της πόλης στη χειμερινή περίοδο και τις δράσεις που πρέπει να αναπτύξουμε, σε συνάρτηση με την αυξανόμενη τουριστική κίνηση από την αξιοποίηση της ακτοπλοϊκής γραμμής Κως – Bodrum.**

**Όπως γίνεται εμφανές, τα σοβαρά ζητήματα που διαχειρίζεται ο Δήμος μας, μπορούν να βρουν γόνιμο έδαφος και να διαμορφώσουν δυναμική ανάπτυξης του τόπου μας, σε συνεργασία με τους συμπολίτες μας.**

**Μέσα από ανοικτό δημοκρατικό διάλογο, με ευθύνη και σοβαρότητα, όπως αρμόζει στην δημιουργική κοινωνία μας, στην ιστορία του νησιού μας και στην προοπτική ανάπτυξης του.**